**แบบเสนอโครงการกองทุนหลักประกันสุขภาพเทศบาลตำบลสำนักขาม**

**อำเภอสะเดา จังหวัดสงขลา**

|  |  |
| --- | --- |
| **รหัสโครงการ** | **63 – L5251 – 1 -** |
| **ชื่อโครงการ/กิจกรรม** | โครงการส่งเสริมความรู้และคัดกรองสุขภาพแก่กลุ่มเกษตรกร กลุ่มผู้บริโภค ที่มีภาวะเสี่ยงในการสัมผัสสารเคมีประจำปี 2563 |
| **ชื่อกองทุน** | **กองทุนหลักประกันสุขภาพเทศบาลตำบลสำนักขาม** |
|   | ☑ สนับสนุนและส่งเสริมการจัดบริการสาธารณสุขของ หน่วยบริการ/สถานบริการ/หน่วยงานสาธารณสุข [ข้อ 10(1)] สนับสนุนการจัดกระบวนการหรือกิจกรรมสร้างเสริมสุขภาพ และการป้องกันโรคของกลุ่มหรือองค์กรประชาชน/หน่วยงานอื่น [ข้อ 10(2)] สนับสนุนและส่งเสริมการจัดบริการสาธารณสุขของ ศูนย์เด็กเล็ก/ผู้สูงอายุ/คนพิการ [ข้อ 10(3)] สนับสนุนการบริหารหรือพัฒนากองทุนฯ [ข้อ 10(4)]สนับสนุนกรณีเกิดโรคระบาดหรือภัยพิบัติ [ข้อ 10(5)] |
| *หน่วยงาน/องค์กร/กลุ่มคน ที่รับผิดชอบโครงการ* | ☑ หน่วยบริการหรือสถานบริการสาธารณสุข เช่น รพ.สต. หน่วยงานสาธารณสุขอื่นของ อปท. เช่น กองสาธารณสุขของเทศบาล หน่วยงานสาธารณสุขอื่นของรัฐ เช่น สสอ. หน่วยงานอื่นๆ ที่ไม่ใช่หน่วยงานสาธารณสุข เช่น โรงเรียน กองการศึกษาฯกลุ่มหรือองค์กรประชาชนตั้งแต่ 5 คน |
| **ชื่อองค์กร/กลุ่มคน (5 คน)** | โรงพยาบาลส่งเสริมสุขภาพตำบลศรีประชาอุทิศ |
| **วันอนุมัติ** | **วันที่ 21 พฤศจิกายน 2562 (การประชุมครั้งที่ 3/2562)** |
| **ระยะเวลาดำเนินโครงการ** |  เดือน กุมภาพันธ์ – กันยายน 2563 |
| **งบประมาณ** | จำนวน 8,150 บาท |
| **กลุ่มเป้าหมาย** | - กลุ่มผู้บริโภคและกลุ่มเกษตรกร จำนวน 100 คน - กลุ่มเสี่ยงจากการคัดกรอง จำนวน 30 คน |
| **หลักการและเหตุผล (ระบุที่มาของการทำโครงการ)** โรงพยาบาลส่งเสริมสุขภาพตำบลศรีประชาอุทิศ ตำบลสำนักขาม อำเภอสะเดา จังหวัดสงขลา มีจำนวนประชากรทั้งหมด 1,200 คน (ข้อมูล ณ เดือนกรกฎาคม 2562) เป็นพื้นที่หนึ่ง ที่ประชากรส่วนใหญ่ประกอบอาชีพในภาคเกษตรกรรม โดยมีพื้นที่ที่ใช้ในการเกษตรมากถึงร้อยละ ๘๐ ของพื้นที่ทั้งหมด ประกอบด้วยพื้นที่ทำสวนยางพารา ทำสวนผลไม้ และสวนผัก การทำเกษตรของประชาชนในพื้นที่ยังมีการพึ่งพาสารเคมีในการกำจัดแมลง มีทั้งกลุ่มออร์กาโนคลอไรน์, กลุ่มออร์กาโนฟอสเฟต,กลุ่มคาร์บาเมต และกลุ่มสารสังเคราะห์ไพรีทอยด์ และสารป้องกันและกำจัดวัชพืช ในการทำการเกษตร ซึ่งผลกระทบของสารเคมีต่างๆเหล่านี้เป็นอันตรายต่อสุขภาพมีพิษทั้งแบบเฉียบพลันและเรื้อรัง ตั้งแต่ระดับเล็กน้อยจนรุนแรงถึงแก่ชีวิตขึ้นอยู่กับระดับความเข้มข้นความเป็นพิษและปริมาณที่ได้รับสารเคมีกำจัดศัตรูพืช หากเกษตรกรไม่มีความรู้ ความเข้าใจ ในการใช้สารเคมีต่างๆ เหล่านี้ เช่น พฤติกรรมการทำงานของเกษตรกรที่ไม่ถูกต้อง การสัมผัสสารเคมีโดยไม่ใส่ผ้าปิดจมูก, ไม่สวมถุงมือ, ใส่เสื้อผ้าที่ไม่ปกปิด และไม่สวมรองเท้าบู๊ท เป็นต้น นอกจากนี้เกษตรกรสามารถสัมผัสสารเคมีโดยการรู้เท่าไม่ถึงการณ์ เช่น การสูดหรือดมสารเคมีเข้าไปและถังภาชนะบรรจุสารเคมีที่รั่วซึมฉีดพ่นสวนทิศทางลมทำให้เสื้อผ้าเปียกชุ่มสารเคมี เป็นต้น เกษตรกรที่สัมผัสสารเคมีอาจส่งผลต่อสุขภาพทำลายอวัยวะภายในร่างกาย เช่น ตับ ไต ปอด สมอง ผิวหนัง ระบบประสาท ระบบสืบพันธุ์ และตาซึ่งก็ขึ้นอยู่กับว่า เราจะรับสารเคมีเข้าสู่ร่างกายทางใด และปริมาณมากน้อยเท่าใด ส่วนใหญ่แล้วการที่อวัยวะภายในร่างกายได้สะสมสารเคมีไว้จนถึงขีดที่ร่างกายไม่อาจทนได้จึงแสดงอาการต่างๆขึ้นมาเช่น โรคมะเร็ง โรคต่อมไร้ท่อ, โรคเลือด และระบบภูมิคุ้มกันเป็นต้น สารเคมีต่างๆ เหล่านี้ยังส่งผลกระทบด้านสิ่งแวดล้อม เช่น ทำให้ระบบนิเวศจะเปราะบางลงไม่สามารถรักษาสมดุลทางธรรมชาติ การระบาดของศัตรูพืชนับวันจะรุนแรงและถี่ขึ้นนโยบายของผู้บริหารกระทรวงสาธารณสุข(ประชาชนสุขภาพดี เจ้าหน้าที่มีความสุข ระบบสุขภาพยั่งยืน )ด้านการพัฒนาสาธารณสุขและส่งเสริมคุณภาพชีวิต, นโยบายด้านการพัฒนาทางเศรษฐกิจชุมชนบนพื้นฐานเศรษฐกิจพอเพียง และนโยบายด้านการพัฒนาทรัพยากรธรรมชาติ สิ่งแวดล้อมและพลังงาน ที่สนับสนุนส่งเสริมให้เกษตรกรนำหลักปรัชญาเศรษฐกิจพอเพียง ของระบาทสมเด็จพระเจ้าอยู่หัว รัชกาลที่ 9 มานำใช้ในพื้นที่ของตนเองส่งเสริมให้ประชาชนในพื้นที่พึ่งพาตนเองทำการเกษตรที่ปลอดสารเคมีหรือเกษตรอินทรีย์ ดังนั้น เพื่อเป็นกลยุทธ์ในการส่งเสริม สนับสนุน ให้กลุ่มเกษตรกรผู้มีภาวะเสี่ยงในการสัมผัสสารเคมีในพื้นที่มีความรู้และเกิดความตระหนักถึงอันตราย ผลกระทบ ที่อาจส่งผลต่อสุขภาพของตนเองและสิ่งแวดล้อม พร้อมทั้งเป็นการเฝ้าระวังภาวะเสี่ยงให้แก่กลุ่มเกษตรกร  โรงพยาบาลส่งเสริมสุขภาพตำบลศรีประชาอุทิศ ตำบลสำนักขาม อำเภอสะเดา จังหวัดสงขลา จึงขอจัดทำโครงการส่งเสริมความรู้และคัดกรองสุขภาพแก่กลุ่มเกษตรกรผู้มีภาวะเสี่ยงในการสัมผัสสารเคมีในพื้นที่การใช้สารเคมีกำจัดศัตรูพืช |
| **วิธีดำเนินการ (ออกแบบให้ละเอียด)**1 ประชุมวางแผนการดำเนินงานร่วมกับผู้ที่เกี่ยวข้อง 2. ประชาสัมพันธ์เชิญชวนให้กลุ่มเกษตรกรผู้มีภาวะเสี่ยงจากการทำงานด้านการเกษตรในพื้นที่ เช่น เกษตรกรชาวสวนยางพารา ปลูกผัก และกลุ่มผู้บริโภค เข้าร่วมโครงการ 3. จัดเตรียมวัสดุ/อุปกรณ์ทีเกี่ยวข้องติดต่อ และประสานงานหน่วยงานที่เกี่ยวข้อง  4. ดำเนินการเจาะเลือดคัดกรองกลุ่มเป้าหมาย  4. ให้ความรู้ผู้มีภาวะเสี่ยงจากการเจาะเลือดเพื่อปรับเปลี่ยนพฤติกรรมและการปฏิบัติตนที่ถูกต้อง  5. วิเคราะห์ข้อมูลและจัดทำสภาวะสุขภาพของกลุ่มเกษตรกรผู้มีภาวะเสี่ยงจากการทำงานด้านการเกษตรและส่งต่อผู้ที่มีผลผิดปกติเพื่อได้รับการรักษาที่ถูกต้อง 6. สรุป-รายงานผลการดำเนินงานต่อผู้บริหารและคณะกรรมการบริหารกองทุนหลักประกันสุขภาพ |
|  **ผลที่คาดว่าจะได้รับ** 1 .กลุ่มผู้มีภาวะเสี่ยงจากการทำงานด้านการเกษตรได้รับการคัดกรองความเสี่ยงทางสุขภาพและได้รับการรักษาที่ถูกต้อง 2. ผู้มีภาวะเสี่ยงจากการทำงานด้านเกษตร ได้รับความรู้ ความเข้าใจ สามารถป้องกันโรคอันตรายที่อาจเกิดขึ้นได้จากการปฏิบัติงานและสามารถนำความรู้ไปนำใช้กับตนเองได้ |
| **วัตถุประสงค์** | **ตัวชี้วัดความสำเร็จ** |
| ข้อที่ 1. เพื่อสำรวจและจัดทำฐานข้อมูลเกษตรกรการใช้สารเคมีกำจัดศัตรูพืช |  เกษตรกรได้รับการประเมินความเสี่ยงในการทำงานจากการสัมผัสสารเคมีกำจัดศัตรูพืช (นบก.1)  |
| ข้อที่ 2. เพื่อให้เกษตรกรมีความรู้ความเข้าใจที่ถูกต้องในการใช้สารเคมี |  |
| ข้อที่ 3.เพื่อให้เกษตรกรได้รับการคัดกรองหาสารเคมีในเลือด | เกษตรกรและผู้บริโภค ที่มีความเสี่ยงได้รับการเจาะเลือดตรวจหาสารเคมี ร้อยละ 100 |
| ข้อที่ 4.เพื่อป้องกันโรคและภาวะแทรกซ้อนที่เกิดขึ้นจากการใช้สารเคมีทางการเกษตร |  |

**กิจกรรมหลักและกิจกรรมย่อย**

|  |  |  |
| --- | --- | --- |
| **ระบุชนิดกิจกรรมหลัก**  | **งบประมาณ** | **ระบุเวลา** |
| กิจกรรมที่ 1 คัดกรองสุขภาพกลุ่มผู้มีภาวะเสี่ยงจากการทำงานด้านการเกษตรและกลุ่มผู้บริโภคในพื้นที่ | - ค่าชุดทดสอบหาปริมาณโคลีนเอสเตอร์เรส จำนวน 1 กล่อง (กล่องละ 100 แผ่น) X 950 บาท เป็นเงิน 950 บาท | กุมภาพันธ์ – กันยายน 2563 |
|  กิจกรรมที่ 2 อบรมให้ความรู้แก่เกษตรกร และกิจกรรมประเมินความเสี่ยงทางกาย พร้อมเจาะเลือด | - ค่าอาหารว่างและเครื่องดื่ม จำนวน  จำนวน 30 คน x 25 บาท x 2 มื้อ เป็นเงิน 1,500 บาท- ค่าอาหารกลางวัน จำนวน 30 คน x 70 บาท x 1 มื้อ เป็นเงิน 2,100 บาท- ค่าวิทยากร 6 ชั่วโมง X 600 บาท X 1 ครั้ง เป็นเงิน 3,600 บาท  |  กุมภาพันธ์ – กันยายน 2563 |
| **รวม 8,150 บาท (เงินแปดพันหนึ่งร้อยห้าสิบบาทถ้วน )**\*ทุกรายการสามารถถัวเฉลี่ยจ่ายได้ |

ลงชื่อ ............................................................... ผู้เสนอโครงการ

 (นางเยาวนิต บุญมาต)

ตำแหน่ง ผู้อำนวยการโรงพยาบาลส่งเสริมสุขภาพศรีประชาอุทิศ

โครงการส่งเสริมความรู้และคัดกรองสุขภาพแก่กลุ่มเกษตรกร กลุ่มผู้บริโภค ที่มีภาวะเสี่ยงในการสัมผัสสารเคมีประจำปี 2563

โรงพยาบาลส่งเสริมสุขภาพตำบลศรีประชาอุทิศ อำเภอสะเดา จังหวัดสงขลา

08.30 - 09.00 น. ลงทะเบียน

09.00 - 10.30 น. บรรยายเรื่องสารเคมีและอันตรายจากการใช้สารเคมี

10.30 - 12.00 น. บรรยายให้ความรู้เรื่อง สมุนไพรที่ใช้ล้างสารพิษตกค้างในร่างกาย

12.00 - 13.00 น. พักรับประทานอาหารกลางวัน

13.00 – 14.00 น. บรรยายให้ความรู้เรื่อง สมุนไพรที่ใช้ล้างสารพิษตกค้างในร่างกาย (ต่อ)

14.00 – 16.30 น. ประเมินความเสี่ยงในการทำงานของเกษตรกรฯ

 ตรวจสุขภาพและดำเนินการตรวจเลือด

 แจ้งผลการตรวจ ให้ความรู้แจกสมุนไพร

 นัดตรวจเลือดซ้ำ

**หมายเหตุ** : รับประทานอาหารว่างเวลา 10.30 น. และ 14.00 น.

 กำหนดการอาจมีการเปลี่ยนแปลงตามความเหมาะสม

**ทีมวิทยากร** :

 1.วิทยากร บรรยาย เรื่องสารเคมีและอันตรายจากการใช้สารเคมี โดย นายณัฐเกียรติ์ ชำนิธุรการ ตำแหน่ง นักวิชาการสาธารณสุขปฏิบัติการ โรงพยาบาลสะเดา

 2.วิทยากร บรรยาย ความรู้เกี่ยวกับสมุนไพรที่ใช้ล้างสารพิษ โดย เจ้าหน้าที่แพทย์แผนไทย จากโรงพยาบาลปาดังเบซาร์